Sveitarstjórn Reykhólahrepps fagnaði því á síðasta fundi sínum að börn í Reykhólaskóla láti til sín taka og komi málefnum sínum á framfæri . Á fundinum var tekið fyrir erindi frá nemendum í Reykhólaskóla þar sem borin var fram ósk um lýsingu á sparkvelli við skólann . Í bókun frá fundi sveitarstjórnar segir að í samþykktri fjárhagsáætlun fyrir árið 2014 sé gert ráð fyrir að framkvæmdir við sparkvöll við Reykhólaskóla verði kláraðar á árinu . Þar með talin er lýsing við völlinn , þannig að börnin geti þá nýtt völlinn þegar dimma tekur .